Държавен вестник, бр. 70, 2019 г., стр. 120

СТР.  120	
Д Ъ Р Ж А В Е Н  В Е С Т Н И К 	
БРОЙ  70
6. други специфични данни и изисквания 
на оператора, необходими за проектиране на 
канализационното отклонение и на сградната 
канализационна инсталация и/или на разпо­
ложените канализационни мрежи в имота;
7. срокове за присъединяване към канали­
зационната мрежа. 
(4) Операторът може да откаже присъе­
диняването на имот към канализационната 
мрежа по подадено заявление за присъеди­
няване, когато:
1. не е възможно да осигури отвеждането 
от имота на заявените количества отпадъчни 
води, без това да наруши правилното функци­
ониране на канализационната система; 
2. се иска включване на отпадъчни води в 
канализационна система, които не отговарят 
на изискванията на Наредба № 7 от 2000 г. 
за условията и реда за заустване на производ­
ствени отпадъчни води в канализационните 
системи на населените места (ДВ, бр. 98 от 
2000 г.); 
3. няма канализационни проводи, които 
се експлоатират от оператора, към които 
директно да бъде присъединен имотът. 
(5) Договорът за присъединяване на имота 
към канализационните мрежи отговаря съот­
ветно на чл. 14в, ал. 3 и съдържа и изисква­
нията към мястото на ревизионната шахта 
на канализационното отклонение и ограни­
ченията върху количеството и качеството на 
отпадъчните води.
(6) За производствените отпадъчни води 
се спазват изискванията на Наредба № 7 от 
2000 г. за условията и реда за заустване на 
производствени отпадъчни води в канализа­
ционните системи на населените места, като 
количеството и максимално допустимите 
концентрации на веществата в отпадъчните 
води, зауствани в канализационната система, 
се договарят между страните.
(7) Не се разрешава:
1. присъединяването на канализационни 
отклонения в нарушение на изискванията 
на чл. 12;
2. разполагането на строежи и трайни 
насаждения в сервитутните ивици за екс­
плоатация и ремонт на канализационните 
отклонения и колектори;
3. преминаването на канализационни от­
клонения и колектори през чужди имоти, с 
изключение на случаите по чл. 87 и 193 ЗУТ.“
§ 11. В чл. 26 след думите „по реда на 
чл. 12 – 16“ се поставя запетая и се добавя 
,,чл. 24“.
§ 12. В чл. 37, ал. 1 изречение второ се 
заличава.
§ 13. В чл. 39, ал. 8 след думите „повреж­
дане на водомер на водопроводно отклонение“ 
се добавя „и в случаите на нарушаване на 
пломбите на водомерите“.
Преходни и заключителни разпоредби
§ 14. Заварените случаи се уреждат по реда 
на § 25 – 27 от преходните и заключителните 
разпоредби на Закона за изменение и допъл­
нение на ЗУТ (ДВ, бр. 1 от 2019 г.).
§ 15. Наредбата влиза в сила в едномесечен 
срок от деня на обнародването в „Държавен 
вестник“.
Министър:
Петя Аврамова
6794
Наредба за изменение на Наредба № РД-02-20-25 
от 2012 г. за условията и реда за издаване 
на удостоверение за вписване в регистъра 
на консултантите за оценяване на съответ­
ствието на инвестиционните проекти и/или 
упражняване на строителен надзор (обн., ДВ, 
бр. 98 от 2012 г.; изм. и доп., бр. 65 от 2016 г.; 
изм., бр. 56 от 2017 г.)
§ 1. В чл. 8, ал. 2 се правят следните из­
менения:
1. Точка 2 се изменя така:
„2. Дирекцията за национален строителен 
контрол изисква по служебен път информация 
за наличие или липса на задължения по чл. 87, 
ал. 11 от Данъчно-осигурителния процесуален 
кодекс за съответния търговец;“.
2. В т. 4 буква „а“ се изменя така:
„а) копие от дипломата за завършено 
висше образование с образователно-квали­
фикационна степен „магистър“; Дирекцията 
за национален строителен контрол изисква 
по служебен път документ за признаване на 
придобито висше образование в чуждестран­
ни висши училища, издаван от Националния 
център за информация и документация;“.
3. Точка 8 се изменя така:
„8. обстоятелствата относно съдимостта на 
българските граждани се установяват служеб­
но от Дирекцията за национален строителен 
контрол.“
§ 2. В чл. 12 ал. 1 се изменя така:
„(1) Удостоверението за вписване в регистъ­
ра или отказът се издава в едномесечен срок 
от подаване на заявлението и се връчва лично 
на заявителя или упълномощено от него лице, 
или чрез лицензиран пощенски оператор, при 
поискване от страна на заявителя.“
§ 3. Член 15 се изменя така:
„Чл. 15. Отказът за вписване в регистъра 
се съобщава писмено на заявителя и може да 
се обжалва по реда на Административнопро­
цесуалния кодекс.“
Заключителна разпоредба
§ 4. Наредбата влиза в сила от деня на 
обнародването є в „Държавен вестник“.
Министър:
Петя Аврамова
6814